Sieniesee | Dana Bay Self Catering Accommodation
Die eenheid grens aan ‘n groenstrook, ‘n kloof wat n besonder mooi uitsig bied. Dis ‘n lekker en gewilde stap af na die strand, ongeveer 1 km. Die St Blaize staproete begin in Danabaai, 4 uur lange stap tot in Mosselbaai met halfpad ideale rusplek by Pinnacle Point – daar is ‘n restaurant waar stappers iets kan eet of drink voordat die res van die roete aangepak word. Dit is ook moontlik om net tot by hierdie punt te stap en om te draai. Mosselbaai is net 10km vanaf Danabaai die N2 is by Danabaai, inkopiesentrums maklik bereikbaar, veral in vakansietyd. Mosselbaai bied ‘n verskeidenheid van aktiwiteite aan.
Ons het dit baie geniet, dit was rustig en regtig pragtig. Die tuin is ‘n lushof en om nie van uitsig te praat nie. Baie gawe en vriendelike gasheer/gasvrou. Sal beslis weer gaan.
Baie dankie vir heerlike verblyf. Alles was skoon en netjies. Die see-uitsig is wonderlik en die tuin an alles om die woonstel mooi versorg. Pragtige strande in die omgewing. Al wat dalk kort in die kombuis is ‘n kas/rak om kruideniersware te kan neersit. Spasie bietjie min.
Dit is ‘n baie lekker oopplan-huisie by die see wat elke persoon wil hê. Ek sal dit vir elke persoon voorskryf vir wie wil gaan ontspan en met die see aan jou sy.
Baie dankie vir ‘n aangename verblyfervaring. Die eenheid is uiters netjies en uitstekend toegerus. Pragtige uitsig en baie vriendelike ontvangs.
The communication, service and hospitality was amazing from the word go. The unit was clean, cosy and well equipped. The photos on the website is a good reflection of what it really looks like and we got what we we expected. We would go back anytime.
Beautiful place, very clean and friendly staff on arrival.
Sieniesee is die beste vakansie lek om te ontspan en die uitsig is pragtig.
Ons is hartlik ontvang en het sommer dadelik tuis gevoel. Wat ‘n wonderlike uitsig oor die see vanaf die kombuis tot die slaapkamer. Het baie lekker gekuier en ons kon tot die tarentale en fisante voer, selfs ‘n bosbok het vir ons kom groet. Sal definitief weer van Sieniesee gebruik maak.
Sieniesee is absoluut pragtig, met alle geriewe. Goed ingerig en niks kom kort nie. Baie netjies, silwerskoon en daar is soveel ekstra’s waarop mens nie gereken het nie, soos handeroom, stortgel ens. Soveel klein goedjies wat mens welkom laat voel het soos sjokolade, beskuit ens. Eienaars dierbaar en baie behulpsaam. Uitsig is pragtig. Sal definitief enige dag weer gaan!
Wonderlike verblyf. Alles wat nodig is. Skoon netjies en gerieflik.
Sieniesee is wat dit sê! Plus jy kan seker wees van ‘n gulde ontvangs van gasvrou Erna en Attie. Sal dit weer besoek en sal definitief aanbeveel.
Baie dankie oom Attie en tannie Erna. Ons het heerlik gebly.
Baie lekker plekkie, mooiste uitsig oor die see, sal definitief weer kom besoek.
Wat ‘n prentjiemooi uitsig.
Pragtige plekkie met baie mooi uitsig. Erna en Attie was baie vriendelik en behulpsaam.
Regtig ‘n baie oulike plek wat ek enige tyd weer sal besoek. Baie mooi see-uitsig, perfekte ligging, verblyf is fantasties, lekker baie spasie, skoon en netjies. Rustige area vir lekker ontspan.
Verskriklik goed ingerig. Huisie beskik oor alles en nog meer. Slaap verskriklik gemaklik. Heerlike en pragtige uitsig. Naby die strand. Mense is baie vriendelik, bedagsaam en gasvry.
Ons wil net graag baie dankie se vir Erna en Attie, die eienaars van Sieniesee. Hulle het ons met ope arms en warm harte ontvang. Julle is so bevoorreg om op so ‘n mooi deel van die land te bly.
Fantastiese see-uitsig, die woonstel is perfek geleë. Danabaai is lekker stil en die natuurskoon is regtig ongelooflik. Ons sal vir seker teruggaan Sieniesee toe!
Awesome. Lovely place to stay where you can see and hear the sea.
57 Protea Road Dana Bay Mossel Bay 6510 Western Cape